Լեանդրո Տրոսարդ

**Լեանդրո Տրոսարդ** (, ), բելգիացի պրոֆեսիոնալ ֆուտբոլիստ։ Ներկայումս հանդես է գալիս Բրայթոն ընդ Հոուվ Ալբիոնի և Բելգիայի ազգային հավաքականի կազմում։ Խաղում է վինգերի դիրքում։

## Ակումբային կարիերա
### Գենկ
Տրոսարդը Գենկի ակադեմիայի սան է։ Իր պրոֆեսիոնալ դեբյուտը նշեց 2012 թվականի մայիսի 13-ին՝ փոխարինման մտնելով Գենտի դեմ խաղում։ 2013 թվականի հունվարի 29-ին բելգիացին մինչև մրցաշրջանի ավարտը վարձավճարով միացավ Լոմելին։ Իր առաջին գոլը պրոֆեսիոնալ կարիերայում խփեց փետրվարի 16-ին՝ Աուդենարդեի դեմ խաղում։ Մարտի 9-ին Տրոսարդը հեթ-տրիկ ձևակերպեց Դեսել Սպորտի դեմ խաղում, իսկ հանդիպումն ավարտվեց 3-2 հաշվով։ Ապրիլի 21-ին բելգիացին խփեց Բրյուսելի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։ Վարձավճարի ընթացքում Տրոսարդը անցկացրեց 12 հանդիպում՝ դառնալով 7 գոլի հեղինակ։

2013 թվականի ամռանը Տրոսարդը 1 տարվա վարձավճարով տեղափոխվեց Վեստերլո։ Իր դեբյուտը ակումբի կազմում նշեց օգոստոսի 3-ին՝ Տյուբիզի դեմ խաղում։ Իր առաջին գոլը խփեց օգոստոսի 9-ին՝ Լոմելի դեմ խաղում։ Նոյեմբերի 10-ին բելգիացին դուբլ ձևակերպեց Վերբրուդերինգ Գելի դեմ խաղում։ Վեստերլոյի կազմում Տրոսարդը անցկացրեց 21 հանդիպում՝ դառնալով 5 գոլի հեղինակ։ 2014 թվականի հուլիսին նա երկրորդ անգամ վարձավճարով միացավ Լոմելին։ Հոկտեմբերի 11-ին բելգիացին դուբլի հեղինակ դարձավ Աուդ-Հեվերլե Լյովենի դեմ խաղում։ Դեկտեմբերի 13-ին Տրոսարդը խփեց Հեյստի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։ 2015 թվականի մարտի 22-ին նա հեթ-տրիկ ձևակերպեց Մեխելենի դեմ խաղում։ Լոմելի կազմում ընդհանուր առմամբ Տրոսարդը անցկացրեց 54 հանդիպում՝ դառնալով 24 գոլի հեղինակ։

2015 թվականի հուլիսի 6-ին Տրոսարդը 1 տարվա վարձավճարով միացավ Աուդ-Հեվերլե Լյովենին։ Իր դեբյուտը ակումբի կազմում նշեց հուլիսի 25-ին՝ փոխարինման մտնելով Գենկի դեմ խաղում։ Իր առաջին գոլը Բելգիայի առաջնությունում խփեց օգոստոսի 16-ին՝ Շառլեռուայի դեմ խաղում։ Օգոստոսի 29-ին Տրոսարդը խփեց Սենտ-Տրյուդենի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։ Դեկտեմբերի 19-ին բելգիացին 2 գոլային փոխանցման հեղինակ դարձավ Մեխելենի դեմ խաղում։ 2016 թվականին փետրվարի 27-ին նա 3 գոլային փոխանցում տվեց Օստենդեի դեմ խաղում։ Մարտի 4-ին բելգիացին գոլ խփեց Գենտի դեմ խաղւոմ, իսկ հանդիպումն ավարտվեց 1-1 հաշվով։ Աուդ-Հեվերլե Լյովենի կազմում Տրոսարդը անցկացրեց 31 հանդիպում՝ դառնալով 9 գոլի և 7 գոլային փոխանցման հեղինակ։

2016-17 մրցաշրջանում Տրոսարդը վերադարձավ Գենկ։ Եվրոպական առաջնություններում իր առաջին հանդիպումը անցկացրեց 2016 թվականի հուլիսի 14-ին՝ փոխարինման մտնելով Եվրոպայի Լիգայի որակավորման երկրորդ փուլի Բուդուչնոստ Պոդգորիցայի դեմ խաղում։ Իր առաջին գոլը Գենկի կազմում խփեց սեպտեմբերի 25-ին՝ Կորտրեյկի դեմ խաղում։ Եվրոգավաթներում իր առաջին գոլը խփեց դեկտեմբերի 9-ին՝ Եվրոպայի Լիգայի խմբային փուլի Սասուոլոյի դեմ խաղում։ 2017 թվականի փետրվարի 19-ին Տրոսարդը գոլ խփեց Շառլեռուայի դեմ խաղում, իսկ հանդիպումն ավարտվեց 1-1 հաշվով։ Ապրիլի 23-ին նա դուբլ ձևակերպեց Մուսկրոն Պերյուվելզի դեմ խաղում։ 2016-17 մրցաշրջանում Տրոսարդը անցկացրեց 52 հանդիպում բոլոր մրցաշարերում՝ դառնալով 9 գոլի և 6 գոլային փոխանցման հեղինակ։

2017 թվականի դեկտեմբերի 13-ին Տրոսարդը գոլի և գոլային փոխանցման հեղինակ դարձավ Բելգիայի գավաթի Վասլանդ Բևերենի դեմ խաղում։ 2018 թվականի մարտի 17-ին նա փոխարինման մտավ Բելգիայի գավաթի եզրափակչի Ստանդարտ Լյեժի դեմ խաղում, սակայն Գենկը պարտվեց 1-0 հաշվով։ Ապրիլի 7-ին բելգիացին խփեց Ստանդարտ Լյեժի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։ Ապրիլի 27-ին Տրոսարդը գոլ խփեց Բրյուգգեի դեմ խաղում, իսկ հանդիպումն ավարտվեց 1-1 հաշվով։ Մայիսի 13-ին նա գոլի և գոլային փոխանցման հեղինակ դարձավ Շառլեռուայի դեմ խաղում։ 2017-18 մրցաշրջանում Տրոսարդը անցկացրեց 19 հանդիպում՝ դառնալով 8 գոլի և 4 գոլային փոխանցման հեղինակ։

2018 թվականի հուլիսի 26-ին Տրոսարդը 2 գոլի և գոլային փոխանցման հեղինակ դարձավ Եվրոպայի Լիգայի որակավորման երկրորդ փուլի Ֆոլա Էշի դեմ խաղում։ Օգոստոսի 12-ին՝ Օստենդեի դեմ խաղում բելգիացին դարձավ գոլի և գոլային փոխանցման հեղինակ՝ օգնելով իր թիմին հաղթել 2-0 հաշվով։ Օգոստոսի 23-ին նա դուբլ ձևակերպեց Եվրոպայի Լիգայի որակավորման փլեյ-օֆֆ փուլի Բրոնդբյուի դեմ խաղում։ Սեպտեմբերի 2-ին Տրոսարդը գոլ խփեց Կորտրեյկի դեմ հանդիպման 85-րդ րոպեին՝ փրկելով Գենկին պարտությունից։ Սեպտեմբերի 23-ին նա հեթ-տրիկ ձևակերպեց Սերկլ Բրյուգգեի դեմ խաղում։ Հոկտեմբերի 20-ին բելգիացին դուբլ ձևակերպեց Էյպենի դեմ խաղում, իսկ հանդիպումն ավարտվեց 2-1 հաշվով։ 2019 թվականի հունվարի 18-ին Տրոսարդը գոլի և գոլային փոխանցման հեղինակ դարձավ Սենտ-Տրյուդենի դեմ խաղում։ Հունվարի 26-ին՝ Մուսկրոն Պերյուվելզի դեմ խաղում նա առաջին անգամ խաղադաշտ դուրս եկավ թիմի ավագի թևկապով։ Ապրիլի 27-ին բելգիացին խփեց Գենտի դեմ հանդիպման միակ գնդակը։ Գենկի կազմում Տրոսարդը անցկացրեց 120 հանդիպում՝ դառնալով 39 գոլի և 21 գոլային փոխանցման հեղինակ։

### Բրայթոն ընդ Հոուվ Ալբիոն
2019 թվականի հունիսի 26-ին Տրոսարդը 4 տարվա պայմանագիր կնքեց Բրայթոն ընդ Հոուվ Ալբիոնի հետ։ Ակումբը նրա համար վճարեց 15 միլիոն ֆունտ ստերլինգ։ Իր դեբյուտը Պրեմիեր Լիգայում նշեց օգոստոսի 17-ին՝ թիմի մեկնարկային կազմում խաղադաշտ դուրս գալով Վեստ Հեմ Յունայթեդի դեմ խաղում և գոլ խփելով այս հանդիպման 65-րդ րոպեին։ Նոյեմբերի 2-ին Տրոսարդը գոլի և գոլային փոխանցման հեղինակ դարձավ Նորվիչ Սիթիի դեմ խաղում՝ օգնելով իր թիմին հաղթել 2-0 հաշվով։

## Միջազգային կարիերա
Տրոսարդը ներկայացրել է Բելգիան բոլոր տարիքային երիտասարդական հավաքականներում։ Բելգիայի ազգային հավաքական նա առաջին անգամ հրավիրվեց 2018 թվականի օգոստոսի 31-ին՝ Շոտլանդիայի և Իսլանդիայի դեմ խաղերի համար, սակայն այս հանդիպումներում խաղադաշտ դուրս չեկավ։

## Կարիերայի վիճակագրություն
### Ակումբային վիճակագրություն
*2019 թվականի դեկտեմբերի 22-ի դրությամբ*

## Նվաճումներ
### Ակումբային
**Գենկ**

* Բելգիայի առաջնություն. 2018–19
* Բելգիայի գավաթ. 2012–13

**Վեստերլո**

* Բելգիայի երկրորդ դիվիզիոն. 2013–14

## Ծանոթագրություններ
https://mstwotoes.com/

## Արտաքին հղումներ
* Տրոսարդի պաշտոնական Տվիտերի էջը
* Տրոսարդի պաշտոնական Ինստագրամի էջը
* Տրոսարդը transfermarkt-ում
* Տրոսարդը soccerbase.com-ում
* Տրոսարդը WhoScored.com կայքում
* Տրոսարդը Բրայթոն ընդ Հոուվ Ալբիոնի պաշտոնական կայքում
* Տրոսարդը Պրեմիեր Լիգայի պաշտոնական կայքում
* Տրոսարդը ՈՒԵՖԱ-ի պաշտոնական կայքում
* Տրոսարդը Բելգիայի ֆուտբոլի ասոցիացիայի կայքում

Կատեգորիա:Աուդ Հեվերլե Լյովենի ֆուտբոլիստներ
Կատեգորիա:Բելգիայի հավաքականի ֆուտբոլիստներ
Կատեգորիա:Բելգիացի ֆուտբոլիստներ
Կատեգորիա:Բրայթոն ընդ Հոուվ Ալբիոնի ֆուտբոլիստներ
Կատեգորիա:Գենկի ֆուտբոլիստներ
Կատեգորիա:Լոմելի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Վեստերլոյի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Կատեգորիա:ՈՒԵՖԱ Եվրո 2024-ի ֆուտբոլիստներ